text: Tidligere biskop i Haderslev død
  24 august 2015 kl. 20.16
  Tidligere biskop i Haderslev Stift, Niels Henrik Arendt, er død efter kort tids sygdom. Han har de seneste to år være sognepræst i Madum og Staby sogne, oplyser TV Midt/Vest. Han blev 64 år.
  Niels Henrik Arendt forlod bispesædet i Haderslev for to år siden for at blive sognepræst i Vestjylland.
  Han har samtidig været sekretær for bestyrelsen, der skal forberede den store Luther-fejring i 2017.
  Arendt fik sit første embede i 1975. Det var i Naur og Sir ved Holstebro. Her var han præst frem til 1992, hvor han blev provst i Haderslev Stift.
  I sin egenskab af biskop for Haderslev var han også biskop for Den danske Kirke i Sydslesvig. Han var også med i bestyrelsen for Danske Sømands- og Udlandskirker.
  Han blev valgt til biskop i samme stift i 1999.
  Artikel med videoklip fra TV Midt/Vest
  